CELEX: 62019CN0447
Language: mt
Date: 2019-06-11 00:00:00
Title: Kawża C-447/19 P: Appell ippreżentat fil-11 ta’ Ġunju 2019 minn SA Close, Cegelec mis-sentenza mogħtija mill-Qorti Ġenerali (Ir-Raba’ Awla) fid-9 ta’ April 2019 fil-Kawża T-259/15, Close u Cegelec vs Il-Parlament

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/5
            
         
      Appell ippreżentat fil-11 ta’ Ġunju 2019 minn SA Close, Cegelec mis-sentenza mogħtija mill-Qorti Ġenerali (Ir-Raba’ Awla) fid-9 ta’ April 2019 fil-Kawża T-259/15, Close u Cegelec vs Il-Parlament
      (Kawża C-447/19 P)
      (2019/C 312/07)
      Lingwa tal-kawża: il-Franċiż
      
         Partijiet
      
      
         Appellanti: SA Close, Cegelec (rappreżentanti: J.-L. Teheux, J.-M. Rikkers, avukati)
      
         Parti oħra fil-proċedura: Il-Parlament Ewropew
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata
               
            
                  —
               
               
                  konsegwentement, tilqa’ t-talbiet tal-appellanti fl-ewwel istanza u, għaldaqstant, tannulla d-deċiżjoni mogħtija fid-19 ta’ Marzu 2015 mill-Parlament li tagħti l-kuntratt pubbliku għal xogħlijiet dwar il-“proġett ta’ estensjoni u ta’ aġġornament tal-bini Konrad Adenauer fil-Lussemburgu” lot 73 (impjant ta’ produzzjoni ta’ enerġija), referenza INLO-D-UPIL-T-14-A04, lill-Association Momentanée ENERGIE-KAD (komposta mill-kumpanniji MERSCH et SCHMITZ PRODUCTION SARL u ENERGOLUX SA) u korrelattivament li ma ġietx magħżula l-offerta tal-appellanti;
               
            
                  —
               
               
                  tikkundanna lill-Parlament għall-ispejjeż.
               
            
         Aggravji u argumenti prinċipal
      
      Skont l-appellanti, il-Qorti Ġenerali naqset mill-obbligu ta’ motivazzjoni fis-sens tal-Artikolu 296 TFUE, tal-Artikolu 113(2) tar-Regolament Finanzjarju u tal-Artikolu 161(2) u (3) tar-Regoli ta’ Applikazzjoni tar-Regolament Finanzjarju.
      Il-Qorti Ġenerali allegatament żnaturat ukoll il-portata tat-tieni motiv imqajjem fl-ewwel istanza, tat portata ineżatta lill-kunċett ta’ żball manifest ta’ evalwazzjoni, lill-prinċipju ta’ amministrazzjoni tajba u lill-obbligi li huma l-korollarju tiegħu u wettqet żball ta’ analiżi li wassal għal żnaturament tal-fatti u tal-provi.
      Fl-aħħar nett l-appellanti jsostnu li s-sentenza appellata ma hijiex suffiċjentement immotivata inkwantu mkien ma ssemmi argumenti li huma kienu qajmu.